Document ID: /fineweb-2-swissfilter-quality_10-filterrobots/filtered/02678.jsonl.gz/7

Nu stiti ce sa mai mincati pe caldurile astea ?! Va propun o delicioasa salata de naut, consistenta si racoroasa...
Ingredientele folosite de mine:
- un buchetel de salata (eu am pus din cea creata, din gradina proprie)
- 3 cartofi
- 2 morcovi
- o ceapa rosie
- 3 oua
- o cutie ton in ulei
- 350 g naut
- sare
- ulei de masline
- otet balsamic
Cu o seara inainte am pus nautul in apa rece cu sare si l-am lasat pina a doua zi, adica 10-12 ore, dupa care am scurs apa, am pus alta si l-am pus la fiert la foc mijlociu, pina ce acesta s-a fragezit bine. Separat fierbem ouale, le punem in apa rece, iar cind s-au racit eu le-am pus in frigider. Fierbem si cartofii, scurgem apa si-i lasam la racit, la fel facem si cu morcovii pe care i-am curatat in prealabil.
Acum, daca toate ingredientele sint reci, trecem la preparat salata. Spalam si taiem salata, adaugam cartofii curatati si taiati felii (pot fi taiat si cuburele), ceapa taiata fidelute (am tinut-o vreo 10 minute in apa rece, dupa ce am taiat-o). Am desfacut cutia cu ton, am scurs bine uleiul si am farimitat-o bine cu degetele (puteti sa sariti pasajul asta, eu a trebuit sa fac asa, pentru ca altfel nu minca domnisorica din dotare, iar daca nu aveti mofturosi la mincare, puteti pune linistiti si doua conserve de ton), punem si ouale pe care le-am curatat de coaja si le-am taiat feliute, nautul pe care l-am scurs de apa si l-am cintarit, presaram un pic de sare, stropim cu ulei balsamic si ulei de masline si amestecam usurel ca sa nu se farime prea tare ouale si cartofii.Delicioasa, am mincat ca... nu spun cuvintul, ca nu-i frumos.
Pofta buna !